[bookmark: _GoBack]«Казталов ауданының мәдениет және тілдерді дамыту бөлімі» мемлекеттік мекемесінің қызметіне сыбайлас жемқорлық тәуекелдеріне ішкі талдаудың қорытындылары туралы 
АНЫҚТАМА

Талданатын объект туралы мәлімет: Батыс Қазақстан облысы Казталов ауданының мәдениет және тілдерді дамыту бөлімі(бұдан әрі – бөлім)
Мекенжайы: БҚО, Казталов ауданы, Казталов ауылы, Ш.Шарафутдинов көшесі 2.
2025	жылғы 1 шілде мен 2026 жылғы 31 шілде аралығындағы кезең бойынша «Казталов ауданының мәдениет және тілдерді дамыту бөлімі» мемлекеттік мекемесінің қызметіндегі сыбайлас жемқорлық тәуекелдеріне ішкі талдау жасалды. 
         Сыбайлас жемқорлық тәуекелдеріне ішкі талдау жүргізу үшін жұмыс тобы келесідей құрамда құрылды: 
Құмарғалиев Ержан Хабиболлаұлы - Казталов ауданының мәдениет және тілдерді дамыту бөлімі басшысы;
Алибаева Алмагул Сулейменовна - Казталов ауданының мәдениет және тілдерді дамыту бөлімінің бас маманы;
Утюлина Гулбарам Зулхарнаевна - Казталов ауданының мәдениет және тілдерді дамыту бөлімінің бас маманы;
Талдау мәні: 
· Мекеменің қызметін қозғайтын нормативтік құқықтық актілерде сыбайлас жемқорлық тәуекелдерін анықтау;
· Персоналды басқарудың тиімділігі, соның ішінде кадр ауысушылығы;
· Мүдделер қақтығысын реттеу;
· Мекеменің ұйымдастырушылық-басқарушылық қызметінен туындайтын өзге де мәселелер. 

Талдау жүргізу мерзімі: 04.09.2026 – 04.10.2026 ж.
Бақыланатын кезең: 01.07.2025 ж. -31.07.2026 ж.

МЕКЕМЕНІҢ ҚЫЗМЕТІН ҚОЗҒАЙТЫН НОРМАТИВТІК ҚҰҚЫҚТЫҚ АКТІЛЕРДЕ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ

Бөлім құрамында бөлім басшысы, бас маман – 2 бірлік жұмыс жасайды. Бөлім өз қызметінде ҚР Конституциясы мен заңдарына, ҚР Президенті мен Үкіметінің актілеріне, облыс және аудан әкімдіктерінің қаулыларына, аудан әкімдігінің 2023 жылғы 14 желтоқсандағы №285 қаулысымен бекітілген «Казталов ауданының мәдениет және тілдерді дамыту бөлімі» мемлекеттік мекемесі туралы Ережеге сәйкес қызмет атқарады. 
Аталған Ережеге сәйкес бөлім мамандарының құқықтары мен міндеттері, атқаратын лауазымдық өкілеттіктері бекітілген. Ережеде көрсетілген аталған тұлғалардың функциялары ҚР нормативтік-құқықтық актілерін және Конституцияға сәйкес келеді. Аталған қызметкерлердің қызмет өкілеттілігімен асатын, құқықтары мен бостандықтарын шектейтін нормалар жоқ, сондай-ақ қызметтеріне кедергі келтіретін нормалар анықталған жоқ. 
Ұсыныстар: ҚР жоғары тұрған нормативтік-құқықтық актілеріне өзгерістер мен толықтырулар енгізілген жағдайда Казталов ауданының мәдениет және тілдерді дамыту бөлімінің Ережесіне уақытылы және тиісті деңгейде қажетті өзгерістер мен толықтырулар енгізіп отыру. 

ПЕРСОНАЛДЫ БАСҚАРУ, СОНЫҢ ІШІНДЕ СЫБАЙЛАС ЖЕМҚОРЛЫҚ ТӘУЕКЕЛДЕРІНЕ ШАЛДЫҚҚАН ЛАУАЗЫМДАРДЫҢ ТІЗБЕСІН АНЫҚТАУ.
«Казталов ауданының мәдениет және тілдерді дамыту бөлімі» мемлекеттік мекемесінің қызметінде 2026 жылғы 2 қыркүйектегі жағдай бойынша жалпы штат саны 6 адам. 
Бақыланатын кезеңде кадр ауысушылығы бойынша: жұмыстан босағандар - 3. Бөлімнің статисті А.Ертаева 2025 жылдың 9 қыркүйегінен бастап жұмыстан босатылды. Орнына Ж.Асқарова 2025 жылдың 15 қыркүйегінен бастап орналасты. Бөлімнің тіркеуші инспекторы Б.Қадырғалиева 2025 жылдың 10 қазанынан бастап жұмыстан босатылды.
Казталов ауданының мәдениет және тілдерді дамыту бөлімінің негізгі хатшысы Г.Курмангазиева 2026 жылдың 1 шілдесінен бастап декреттік демалыстан міндетті жұмысына шықты. Г.Курмангазиеваның орнында уақытша хатшы қызметін атқарған Г.Мулхайырова 2026 жылдың 29 мамырынан бастап жұмыстан босатылды. 
Бақыланатын кезеңде белгіленген тәртіптік жазалар: Казталов ауданының мәдениет және тілдерді дамыту бөлімі бойынша бақылатын кезеңде бөлімнің бас маманы Г.Утюлинаға 26.05.2026 күнгі №12 бұйрығымен ескерту түрінде тәртіптік жаза берілді.

МҮДДЕЛЕР ҚАҚТЫҒЫСЫНА БАЙЛАНЫСТЫ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ.	
Мүдделер қақтығысына байланысты сыбайлас жемқорлық тәуекелдерін анықтау мақсатында әдеп жөніндегі уәкілмен ұжым арасында анонимді сауалнама жүргізілді. Нәтижесінде мүдделер қақтығысы анықталған жоқ.

ЖЕКЕ ЖӘНЕ ЗАҢДЫ ТҰЛҒАЛАРМЕН ШАРТТАР ЖАСАСУМЕН БАЙЛАНЫСТЫСЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ.

Бөлім бойынша 2025 жылғы 1 шілде мен 2026 жылғы 31 шілде аралығындағы кезең бойынша 36 мемлекеттік сатып алу жасалды. Оның ішінде аукцион тәртібімен 0 сатып алу, ашық конкурспен 3 сатып алу, баға ұсынымдары бойынша 17 сатып алу, өткізілмеген мемлекеттік сатып алу бойынша бір көзден сатып алу бойынша 12 сатып алу, тікелей шарт жасау жолымен бір көзден сатып алу бойынша 4 сатып алу, рамалық келісім қолдану арқылы 0 сатып алу, электронды дүкен арқылы 1 сатып алу жүргізілді. 
2025 жылғы 1 шілде мен 2026 жылғы 31 шілде аралығындағы кезең бойынша мемлекеттік сатып алу бойынша веб-порталы арқылы Камериальді бақылаумен бұзушылықтар анықталған жоқ.
Бөліммен жүргізілетін мемлекеттік сатып алулар уақыты және тиісті жүргізілуде. Кемшіліктерге жол бермеу мақсатында үнемі мемлекеттік сатып алу заңнамасын түсіндіру семинарларына маман қатысады. 
Бөлім қызметкерлері тікелей басшымен туыстық қарым-қатынаста емес. 2025	жылғы 1 шілде мен 2026 жылғы 31 шілде аралығындағы кезең бойынша  бөлімде мүдделер қақтығысы болған жоқ. 
Ұсыныстар: Анықталған мүдделер қақтығысы жағдайларын реттеу және қажет болған жағдайда жауапкершілікке тарту мәселесін қарастыру.

БЮДЖЕТ ҚАРАЖАТЫН ИГЕРУ ЖӘНЕ БӨЛУ
Казталов ауданының мәдениет және тілдерді дамыту бөлімі, 2025 жылға бекітілген жоспар бойынша бөлінген 27365,0 мың теңге қаражат 100 % иегерілді. 2026 жылғы бекітілген жоспар бойынша 28860,0 мың теңге бөлініп, бүгінгі күнге игерілгені 22401,2 мың теңге 78 % құрайды, жылдың  соңына дейін 100% игеру жоспарланып отыр.

МЕМЛЕКЕТТІК ҚЫЗМЕТ КӨРСЕТУ

«Казталов ауданының мәдениет және тілдерді дамыту бөлімі» мемлекеттік мекемесі өз құзіреті шеңберінде мемлекеттік қызметтер көрсетпейді. 

РҰҚСАТ БЕРУ ФУНКЦИЯЛАРЫН ІСКЕ АСЫРУ
Казталов ауданының мәдениет және тілдерді дамыту бөлімімен 2025 жылдың 1 шілдесі мен 2026 жылдың 31 шілде аралығындағы кезеңде 129 бұйрық дайындалып, тіркелді. 
2025 жылдың 1 шілдесі мен 2026 жылдың 31 шілде аралығындағы кезеңде қабылданған бұйрықтарға наразылықтар мен заңға қайшы әрекеттер туындаған жоқ. Бөлімнің мемлекеттік қызметшілерге байланысты 3 бұйрығында  ескі Қазақстан Республикасының 2015 жылғы 23 қарашадағы №416 «Мемлекеттік қызмет туралы» Заңына сілтемелер көрсетілген. Аталған кемшіліктер жойылды. 
Ұсыныстар: Қабылданған нормативтік құқықтық актілердің заңға сәйкестігін қамтамасыз ету. Әрбір жартыжылдық сайын қабылданған актілерге құқықтық мониторинг жүргізу;
Заңға қайшы келетін немесе ескірген нормалары бар актілер анықталған жағдайды уақытылы заңнамаға сәйкес келтіру жұмыстарын атқару.


БАҚЫЛАУ ФУНКЦИЯЛАРЫН ІСКЕ АСЫРУ
«Қазақстан Республикасының мемлекеттік қызметі туралы» Заңына, басқа да нормативтік-құқықтық актілерге сай Казталов ауданының мәдениет және тілдерді дамыту бөлімі қызметінде бақылау функциялары жүзеге асырылмайды. 
Ұсыныстар:  Казталов ауданының мәдениет және тілдерді дамыту бөліміне бағынысты «Казталов аудандық орталықтандырылған кітапханалар жүйесі» коммуналдық мемлекеттік мекемесі мен «С.Садықов атындағы Казталов аудандық мәдени-демалыс орталығы» мемлекеттік коммуналдық қазыналық кәсіпорнының қызметіне ішінара тексеру мәселесін қарастыру.

АҚПАРАТТЫҚ ЖҮЙЕЛЕРДІ ӘЗІРЛЕУ ЖӘНЕ ПАЙДАЛАНУ. 
Бөлім қызметкерлері жұмыс барысында төмендегі ақпараттық жүйелерді пайдалану арқылы жұмыстануда: 
«Documentolog»  ақпараттық жүйе;
«Е-өтініш» азаматтадың барлық өтініштерін қабылдау және өңдеу бірыңғай платформасы;
«Е-қызмет» ықпалдастырылған ақпараттық жүйесі; 
«Enbek.kz» ықпалдастырылған ақпараттық жүйесі;
«Парус-Каз» ықпалдастырылған ақпараттық жүйесі;
«Қазынашылық- клиент» ақпараттық жүйесі;
Талдау жүргізу барысында ақпараттық жүйелердің ашықтығы, қайталанбауы анықталды,  сонымен қатар жүйелерді пайдалану кезінде сыбайлас жемқорлық тәуекелдері анықталмады.

ҚЫЗМЕТТІҢ АШЫҚТЫҒЫ  МЕН ЖАРИЯЛЫЛЫҒЫН ҚАМТАМАСЫЗ ЕТУ. 
Басқарма ақпараттың азаматтарға ашықтық деңгейі мен дәрежесін арттыру үшін «Ақпаратқа қол жеткізу туралы» Заңы аясында ашықтық жоспарын бекіткен болатын.
Жоспарға сәйкес, мемлекеттік органдар «Мемлекеттік органдар бірыңғай интернет-ресурстарының порталында» өз қызметі туралы жалпы сипаттағы ақпаратты, ағымдағы қызметі туралы, оның ішінде азаматтық бюджет,  бюджет қаражатының жұмсалуы, кадрлармен қамтамасыз етілуі, мемлекеттік қызметтердің көрсетілуі, мемлекеттік сатып алудың жүргізілуі және т. б. мәселелер бойынша ақпаратты уақытылы орналастырады.

МЕКЕМЕНІҢ ҰЙЫМДАСТЫРУШЫЛЫҚ-БАСҚАРУШЫЛЫҚ ҚЫЗМЕТІНЕН ТУЫНДАЙТЫН ӨЗГЕ ДЕ МӘСЕЛЕЛЕР 
Азаматтар мен заңды тұлғалардың арыз шағымдарымен жұмыс Қазақстан Республикасының 2020 жылғы 29 маусымдағы №350-VI«Қазақстан Республикасының әкімшілік-рәсімдік процестік кодексі» негізінде жүргізіледі. Бөлімге түскен өтініштер БҚА (Бұлтты құжат айналымы) және «Е-өтініш» ақпараттық жүйесі арқылы жүргізіледі. 
2025 жылдың 1 шілдесі мен 2026 жылдың 31 шілде аралығындағы кезеңде бөлімге 11 өтініш түсті. Жеке тұлғадан 10 өтініш, заңды тұлғадан 1 түсті. 11 өтініш заң шеңберінде қаралып, арыз иесіне жауап берілді. «Сыбайлас жемқорлыққа қарсы іс-қимыл» туралы өтініштер мен шағымдар түскен жоқ. Өтініштерді қабылдаудан бас тарту фактілері орын алған жоқ. 
Ұсыныстар: Өтініштерді қарау мерзімін және жауап беру сапасын жоғары деңгейде заң талаптарына сәйкес қамтамасыз ету. 
Қорытынды: Казталов ауданының мәдениет және тілдерді дамыту бөлімінің қызметіне сыбайлас жемқорлық тәуекелдеріне ішкі талдау жүргізу барысында күрделі мәселелер анықталған жоқ. Бөлімде жұмыстың өту барысы заңнама талаптарына сәйкес жүзеге асырылуда. 
Ұсыныстар: Сыбайлас жемқорлық тәуекелдеріне ішкі талдаудың қорытындысына сәйкес жұмыс барысында: 
1. Кадр ауысушылығы мен қызметке қабылдау процедураларын жүзеге асыру кезінде заңнама талаптары сақталсын;
2. Жеке және заңды тұлғалардың өтініштерін қарау бойынша уақытылы ай сайын есеп тапсырылсын.
3. Нормативтік-құқықтық актілердің мемлекеттік тіркелуге жататындарын уақытылы анықтап, тіркеуге жолдау процедуралары толық сақталсын. 

